Tähendab, iseenesest ma saan teie murest aru, teie, jah, teie, kes te saadate poliitspämmi teemal 'tegevusetus on hullem' ja nii edasi. Siiski.    Ma olen kusagil juba analüüsinud seda probleemi, et ega valida ei ole kedagi seekord. Mis sa hädaga ikka teed, muidugi, kedagi ma valin ikkagi lõpuks, tont teab keda. Aga! kui ma ei taha valima minna, on mul mittevalimiseks ka täielik õigus.    Aga kui kedagi huvitab, siis parlamendierakondaded osas oleks  minu isiklik pingerida:  SDE - EER - KE - RL - IRL - RE.  Tõepoolest, IRL ja RE on kõige lõpus; ma ilmselt ei pea selgitama, miks ma eladeski Reformierakonna poolt ei hääleta, eksole ? Isamaale ma oleks hädapärast võinud hääle anda, aga ResPublica... Populistid ajavad mind närvi, parempopulistid eriti, lisaks veel see räme nõmetsemine, millega see partei hakkama sai... Ma ei saa aru neist, kes nende poolt eelmistel valimistel hääletasid... Ilmselt oli näha ju, et kas a) neil tegelastel ei olnud  õrnemat aimugi, mis maailmas toimub, või b) nad valetasid rämedalt. Isamaa eest jäävad Reformist ettepoole.    Teisest otsast, EER on tegelikult samasugune, aga nad vähemalt ei ürita näida nii laia ideederingiga... Ilmselt nad tegelikult mu häält ikkagi ei saa, muidugi...    Üldiselt valiks ma hea meelega Vasakparteid, kuid mul on hirm, et kui juhtub ime ja nad saavad riigikokku ja neid hakatakse koalitsiooni kutsuma, lähevad nad koostööle Keskerakonnaga. Teiste koledustega ilmselt nad ühist  keelt ei leia, ses osas oleks mureta... Tegelikult peaks seda Sirje blogis üle küsima... Kui erakonna juht ikkagi lubab, et populistidega valitsusse ei lähe, peaks nad toetajaid isegi äkki juurde leiduma...  Muidu... kasutan ilmselt oma õigust mitte hääletada.      ------  Edit: suure raevu ja hooga sain hakkama sellega, et nimetasin EER-i ka parlamendierakonnaks. Palun vabandust.